Cwiny me dyere pa Icaya pore me aluba. En onyuto niye dok omine cutcut pi tic kadi bed pe ongeyo jami ducu ma tic man kwako. (Ic 6:8) Tika iromo timo alokaloka mogo i kwoni wek iti ka ma can lutit kwena tye iye? (Jab 110:3) Ki lok ada, myero kong ikwong “kwano wel lim ma mitte” ma peya icito. (Luka 14:27, 28) Ento, bed atera me jalo jami mogo pi tic me tito kwena. (Mat 8:20; Mar 10:28-30) Kit ma kinyuto kwede i vidio me Cito ka Tic ka ma Can Lutit kwena Tye Iye, mot ma wanongo i tic pa Jehovah dwong loyo jami ma wajalo.
I NGE NENO VIDIO MAN, WUGAM LAPENY MAGI:
Jami ango ma jo me ot pa Williams gujalo wek gucit ka tic i lobo Ecuador?
Jami ango ma gutamo iye i kare ma gitye ka yero ka ma myero gucit ka tic iye?
Mot ango ma gunongo?
Kakwene ma iromo nongo iye ngec i kom cito ka ma can lutit kwena tye iye?
I KARE ME WOROWU PI JO ME OT, WUNYAM LAPENY MAGI:
Watwero medo ticwa macalo jo me ot nining? (km 8/11 4-6)
Ka pe watwero cito ka ma can lutit kwena tye iye, i yo mene ma watwero konyo kwede kacokkewa? (w16-E.03 23-25)